laion/Wikipedia-Exotic huggingface dataset:
অয়নাবরম

অয়নাবরম, বা অয়নপুরম, দক্ষিণ ভারতের তামিলনাড়ু রাজ্যের চেন্নাই জেলার উত্তর দিকে অবস্থিত একটি লোকালয়। চেন্নাইয়ের অন্যতম গুরুত্বপূর্ণ সংযোগী রাস্তা কোন্নূর হাই রোড এই অঞ্চলের ওপর দীর্ঘায়িত৷ লোকালয়টি পূর্বে অয়নপুরম নামে পরিচিত ছিল, যেখানে অয়ন শব্দের অর্থ ব্রহ্মা৷ যখন মুরুগা ব্রহ্মাদেবকে অনুযোগ করেন ও তার সৃষ্টিকারী ক্ষমতা হরণ করে নেন, তখন ব্রহ্মা শিবের আরাধনা করে তার এই শক্তি পুনর্সঞ্চয় করেন৷ মনে করা হয় ব্রহ্মা পরশুরাম ঈশ্বর মন্দিরের শিবের আরাধনা করেন৷ এই স্থানটি ব্রহ্মাপুরী নামেও উল্লিখিত রয়েছে৷ লোকালয়টির উত্তর দিকে পেরম্বুর, পূর্ব দিকে পুলিয়ান্তোপ, দক্ষিণ-পূর্ব দিকে পুরসাইবক্কম, দক্ষিণ দিকে কীলবক্কম, দক্ষিণ পশ্চিম দিকে আন্নানগর ও পশ্চিম দিকে ভিল্লিবক্কম অবস্থিত। অয়নাবরম থেকে চেন্নাই এমটিসি বাস পরিষেবার মাধ্যমে কোদুঙ্গাইয়ুর, সেঙ্গুন্দ্রম, কোয়মবেড়ু, তিরু ভি কল্যাণসুন্দরম নগর, মেটবক্কম, বড়পালনি, বেলাচেরি প্রভৃতি লোকালয়ের সাথে সড়কপথে যোগাযোগ করেছেন। এই লোকালয়ের নিকটবর্তী রেল স্টেশনদুটি হল দক্ষিণ রেলের অন্তর্গত পেরম্বুর ও পেরম্বুর লোকো ওয়ার্কস রেলওয়ে স্টেশন। https://www.newindianexpress.com/states/tamil-nadu/2009/dec/19/traffic-diversion-in-city-from-today-114301.amp https://www.astroulagam.com.my/lifestyle/5-most-famous-tales-lord-murugan-84901 https://chennaicitybus.in/bus-stop/ayanavaram/
রোবের্ত সানচেস

রোবের্ত লিঞ্চ সানচেস (স্পেনীয়: Robert Sánchez; জন্ম: ১৮ নভেম্বর ১৯৯৭; রোবের্ত সানচেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়ন এবং স্পেন জাতীয় দলের হয়ে গোলরক্ষক হিসেবে খেলেন। সানচেস ২০২১ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। রোবের্ত লিঞ্চ সানচেস ১৯৯৭ সালের ১৮ই নভেম্বর তারিখে স্পেনের কার্তাহেনায় জন্মগ্রহণ করেছেন এবং সেখানেই তার শৈশব অতিবাহিত করেছেন। ১০ মার্চ ২০২৩ পর্যন্ত হালনাগাদকৃত। "Premier League clubs publish 2019/20 retained lists"। Premier League। ২৬ জুন ২০২০। সংগ্রহের তারিখ ৯ জুলাই ২০২০।  Brighton & Hove Albion - Men's Team [ব্রাইটন অ্যান্ড হোভ আলবিয়ন - পুরুষদের দল]। brightonandhovealbion.com (ইংরেজি ভাষায়)। ব্রাইটন অ্যান্ড হোভ: ব্রাইটন অ্যান্ড হোভ আলবিয়ন ফুটবল ক্লাব। ৮ আগস্ট ২০১৯। ৯ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২৩।  "Brighton & Hove Albion FC Squad Information 2022/2023" [ব্রাইটন অ্যান্ড হোভ আলবিয়ন ফুটবল ক্লাব দলীয় সদস্যের তথ্য ২০২২/২০২৩]। premierleague.com (ইংরেজি ভাষায়)। প্রিমিয়ার লিগ। ১২ আগস্ট ২০১৮। ৯ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২৩।  উইকিমিডিয়া কমন্সে রোবের্ত সানচেস সংক্রান্ত মিডিয়া রয়েছে। রোবের্ত সানচেস – ফিফা প্রতিযোগিতার রেকর্ড (ইংরেজি) রোবের্ত সানচেস – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে রোবের্ত সানচেস (ইংরেজি) সকারবেসে রোবের্ত সানচেস (ইংরেজি) বিডিফুটবলে রোবের্ত সানচেস (ইংরেজি) ইইউ-ফুটবলে রোবের্ত সানচেস (ইংরেজি) ট্রান্সফারমার্কেটে রোবের্ত সানচেস (ইংরেজি) ওয়ার্ল্ডফুটবল.নেটে রোবের্ত সানচেস (ইংরেজি) ইএসপিএন এফসিতে রোবের্ত সানচেস (ইংরেজি) ন্যাশনাল-ফুটবল-টিমস.কমে রোবের্ত সানচেস (ইংরেজি)
এমেরিক লাপোর্ত

এমেরিক জঁ লুইস জেরার্দ আলফোঁসে লাপোর্ত (ফরাসি: Aymeric Laporte; জন্ম: ২২ মে ১৯৯৪) হলেন একজন ফরাসি-স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটি এবং স্পেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন। ২০১১ সালে, লাপোর্ত ফ্রান্স অনূর্ধ্ব-১৭ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২১ সালে স্পেনের হয়ে আন্তর্জাতিক পর্যায়ে খেলার জন্য ডাক পেয়েছেন। দলগতভাবে, লাপোর্ত এপর্যন্ত ৯টি শিরোপা জয়লাভ করেছেন, যার মধ্যে ১টি অ্যাথলেটিক বিলবাওয়ের হয়ে এবং ৮টি ম্যানচেস্টার সিটির হয়ে জয়লাভ করেছেন। এমেরিক জঁ লুইস জেরার্দ আলফোঁসে লাপোর্ত ১৯৯৪ সালের ২২শে মে তারিখে ফ্রান্সের আঁজেতে জন্মগ্রহণ করেছেন এবং সেখানেই তার শৈশব অতিবাহিত করেছেন। "List of Players under Written Contract Registered Between 01/01/2018 and 31/01/2018"। The Football Association। পৃষ্ঠা 5। ২৪ অক্টোবর ২০১৯ তারিখে মূল থেকে আর্কাইভ করা।  "Aymeric Laporte"। 11v11.com। AFS Enterprises। সংগ্রহের তারিখ ১১ জুলাই ২০১৮।  এমেরিক লাপোর্ত – ফিফা প্রতিযোগিতার রেকর্ড (ইংরেজি) এমেরিক লাপোর্ত – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে এমেরিক লাপোর্ত (ইংরেজি) সকারবেসে এমেরিক লাপোর্ত (ইংরেজি) বিডিফুটবলে এমেরিক লাপোর্ত (ইংরেজি) ট্রান্সফারমার্কেটে এমেরিক লাপোর্ত (ইংরেজি) ওয়ার্ল্ডফুটবল.নেটে এমেরিক লাপোর্ত (ইংরেজি) ইএসপিএন এফসিতে এমেরিক লাপোর্ত (ইংরেজি)
ফেরান তোরেস

ফেরান তোরেস গার্সিয়া (স্পেনীয়: Ferran Torres; জন্ম: ২৯ ফেব্রুয়ারি ২০০০; ফেরান তোরেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনীয় পেশাদার ফুটবল লিগের শীর্ষ স্তর লা লিগার ক্লাব বার্সেলোনা এবং স্পেন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন। ২০০৬–০৭ মৌসুমে, স্পেনীয় ফুটবল ক্লাব ভালেনসিয়ার যুব পর্যায়ের হয়ে খেলার মাধ্যমে তোরেস ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব ভালেনসিয়া মেস্তায়া এবং পরবর্তী মৌসুমে ভালেনসিয়ার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভালেনসিয়ার হয়ে তিন মৌসুমে ৭১ ম্যাচে ৬টি গোল করার পর ২০২০–২১ মৌসুমে তিনি প্রায় ২৩ মিলিয়ন ইউরোর বিনিময়ে ইংরেজ ক্লাব ম্যানচেস্টার সিটিতে যোগদান করেছেন। ম্যানচেস্টার সিটির হয়ে তার প্রথম মৌসুমেই তিনি পেপ গার্দিওলার অধীনে ২০২০–২১ প্রিমিয়ার লিগের শিরোপা জয়লাভ করেছেন। ম্যানচেস্টার সিটিতে দুই মৌসুম অতিবাহিত করার পর প্রায় ৫৫ মিলিয়ন ইউরোর বিনিময়ে স্পেনীয় ক্লাব বার্সেলোনার সাথে চুক্তি স্বাক্ষর করেছেন। ২০১৬ সালে, তোরেস স্পেন অনূর্ধ্ব-১৭ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত স্পেনের বয়সভিত্তিক দলের হয়ে খেলার পর, তিনি ২০২০ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ১০ ম্যাচে ৬টি গোল করেছেন। দলগতভাবে, তোরেস এপর্যন্ত ৫টি শিরোপা জয়লাভ করেছেন, যার মধ্যে ১টি ভালেনসিয়ার হয়ে, ২টি ম্যানচেস্টার সিটির হয়ে এবং ২টি স্পেনের বয়সভিত্তিক দলের হয়ে জয়লাভ করেছেন। ফেরান তোরেস গার্সিয়া ২০০০ সালের ২৯শে ফেব্রুয়ারি তারিখে স্পেনের ভালেনসিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন। "2020/21 Premier League squads confirmed"। Premier League। ২০ অক্টোবর ২০২০। সংগ্রহের তারিখ ২৫ অক্টোবর ২০২০।  "Ferran Torres: Overview"। Premier League। সংগ্রহের তারিখ ২০ ফেব্রুয়ারি ২০২১।  "City complete deal for Ferran Torres"। Manchester City F.C.। ৪ আগস্ট ২০২০। সংগ্রহের তারিখ ৪ আগস্ট ২০২০।  "FC Barcelona signs Ferran Torres"। FC Barcelona। ২৮ ডিসেম্বর ২০২১। সংগ্রহের তারিখ ৪ মে ২০২২।  "Ferran Torres joins Barcelona"। Manchester City। ২৮ ডিসেম্বর ২০২১। সংগ্রহের তারিখ ৪ মে ২০২২।  দাপ্তরিক ওয়েবসাইট ফেরান তোরেস – ফিফা প্রতিযোগিতার রেকর্ড (ইংরেজি) ফেরান তোরেস – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ফেরান তোরেস (ইংরেজি) সকারবেসে ফেরান তোরেস (ইংরেজি) বিডিফুটবলে ফেরান তোরেস (ইংরেজি) ট্রান্সফারমার্কেটে ফেরান তোরেস (ইংরেজি) ওয়ার্ল্ডফুটবল.নেটে ফেরান তোরেস (ইংরেজি) ইএসপিএন এফসিতে ফেরান তোরেস (ইংরেজি) ন্যাশনাল-ফুটবল-টিমস.কমে ফেরান তোরেস (ইংরেজি)
দুধসর

দুধসর বা সেন্দ মনসা (বৈজ্ঞানিক নাম: Euphorbia neriifolia) হচ্ছে এক প্রজাতির কাঁটাযুক্ত সপুষ্পক উদ্ভিদ যা কার্ল ভন লিনিয়াস বর্ণনা করেছেন। ক্যাটালগ অফ লাইফে কোনও উপ-প্রজাতি তালিকাভুক্ত নয়। টেমপ্লেট:Webbref WCSP: World Checklist of Selected Plant Families
ম্যাগনেসিয়াম সালফাইট

ম্যাগনেসিয়াম সালফাইট একটি অজৈব যৌগ যার রাসায়নিক সংকেত MgSO3। এটি সোদক কেলাস হিসাবে পাওয়া যায়। সাধারণত ম্যাগনেসিয়াম সালফাইটের সোদক কেলাসে ছয় অণু কেলাস জল থাকে। তাই সোদক ম্যাগনেসিয়াম সালফাইটের রাসায়নিক সংকেত MgSO 3·6H 2O লেখা হয়। একে ৪০ ডিগ্রি সেলসিয়াস তাপমাত্রার উপরে গরম করলে এর কেলাস জলের থেকে তিন অণু কেলাস জল বের হয়ে ম্যাগনেসিয়াম সালফাইট ট্রাইহাইড্রেট (MgSO 3·3H 2O) উৎপন্ন হয়। অনার্দ্র ম্যাগনেসিয়াম সালফাইট লবণ বাতাস থেকে জলীয় বাষ্প শোষণ করে। Nývlt, J., "Solubilities of Magnesium Sulfite," Journal of Thermal Analysis and Calorimetry, Volume 66, Number 2 / November, 2001
ম্যাগনেসিয়াম ক্রোমেট

ম্যাগনেসিয়াম ক্রোমেট একটি অজৈব যৌগ যার রাসায়নিক সংকেত MgCrO4। এটি ক্রোমেট পাউডার হিসাবে উৎপাদন করা যায়। ১৯৪০ সালের এর আগে ম্যাগনেসিয়াম ক্রোমেট সম্পর্কে বেশি তথ্য জানা ছিল না। ঐ বছর থেকে ম্যাগনেসিয়াম ক্রোমেট সম্পর্কে বিজ্ঞানীদের আগ্রহ বাড়ে। এই যৌগের বৈশিষ্ট্য, ধর্ম এবং দ্রবণীয়তা নিয়ে গবেষণা শুরু হয়ে যায়। ম্যাগনেসিয়াম ক্রোমেট হলুদ রঙের গন্ধহীন কঠিন পদার্থ। এটি জল দ্রবণীয়। বেশ কয়েকটি গুরুত্বপূর্ণ শিল্পে ম্যাগনেসিয়াম ক্রোমেটের ব্যবহার রয়েছে। এই সব শিল্পে বাণিজ্যিকভাবে ব্যবহারের জন্য ম্যাগনেসিয়াম ক্রোমেট অনার্দ্র, আর্দ্র প্রভৃতি নানা অবস্থায় এমনকি ন্যানোস্কেল থেকে মাইক্রন আকারের বিভিন্ন পাউডারে হিসাবে পাওয়া যায়। ম্যাগনেসিয়াম ক্রোমেটের সোদক কেলাস রাসায়নিক ক্ষয় প্রতিরোধক হিসাবে এবং রঙ্গক হিসাবে ব্যবহার করা হয়। প্রসাধনী উপাদান হিসাবেও ম্যাগনেসিয়াম ক্রোমেটের ব্যবহার দেখা যায়। ২০১১ সালে লন্ডনের ইউনিভার্সিটি কলেজের বিজ্ঞানীরা এগার অণু কেলাসজল বিশিষ্ট ম্যাগনেসিয়াম ক্রোমেটের একটি যৌগ আবিষ্কার করেন। ম্যাগনেসিয়াম ক্রোমেটের সোদক লবণ সাধারণ তাপমাত্রায় সংরক্ষণ করা উচিত। বর্তমানে এই যৌগটির ওষুধশিল্পে ব্যবহার আছে বলে জানা নেই। মানবদেহে ক্যন্সার সৃষ্টিকারী পদার্থ হিসেবে ম্যাগনেসিয়াম ক্রোমেট যৌগটি ইতিমধ্যেই প্রমাণিত। শ্বাস নেওয়ার সময় এই পদার্থটি শরীরে প্রবেশ করলে কিডনি এবং লিভারের ক্ষতি হতে পারে। এই পদার্থটির থেকে চর্মরোগও হয়। তাই সাবধানতা অবলম্বন করে এই পদার্থটিকে ঘাঁটাঘাটি করা উচিত। Hill, Arthur E.; Soth, Glenn C.; Ricci, John E. (১৯৪০)। "The Systems Magnesium Chromate—Water and Ammonium Chromate—Water from 0 to 75 °C"। Journal of the American Chemical Society। 62 (8): 2131। ডিওআই:10.1021/ja01865a059। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Magnesium Chromate"। American Elements। ২০১৩-০৭-২২ তারিখে মূল থেকে আর্কাইভ করা। সংগ্রহের তারিখ ২০১৩-০৭-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Li, Su Ping; Jia, Xiao Lin; Qi, Ya Fang (২০১১)। "Synthesis of Nano-Crystalline Magnesium Chromate Spinel by Citrate Sol-Gel Method"। Advanced Materials Research। 284-286: 730। ডিওআই:10.4028/www.scientific.net/AMR.284-286.730। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Magnesium chromate hydrate, 99.8% (metals basis)"। Us.vwr.com। সংগ্রহের তারিখ ২০১৩-০৭-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Item # MG-401, Heavy Magnesium Chromate Powder On Atlantic Equipment Engineers, A Division Of Micron Metals, Inc"। Metal-powders-compounds.micronmetals.com। সংগ্রহের তারিখ ২০১৩-০৭-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Fortes, A. Dominic; Wood, Ian G. (মার্চ ২০১২)। "X-ray powder diffraction analysis of a new magnesium chromate hydrate, MgCrO4·11H2O"। Powder Diffraction। 27 (1): 8–11। ডিওআই:10.1017/S088571561200005X। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Magnesium chromate hydrate | CAS 23371-94-0 | Santa Cruz Biotech"। Santa Cruz Biotechnology, Inc.। সংগ্রহের তারিখ ২০১৩-০৭-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রাফায়েল অ্যাডভান্সড ডিফেন্স সিস্টেমস

রাফায়েল অ্যাডভান্সড ডিফেন্স সিস্টেম লিমিটেড ( হিব্রু ভাষায়: רפאל - מערכות לחימה מתקדמות בע"מ‎,পূর্বে: রাফায়েল রণসজ্জা উন্নয়ন কর্তৃপক্ষ), রাফেল বা রাফায়েল, (এছাড়াও রাফায়েল বা রফায়েল নামেও বানান করা হয়ে থাকে); "যুদ্ধোপকরণ উন্নয়ন কর্তৃপক্ষ" এর হিব্রু আদ্যক্ষর -רשות לפיתוח אמצעי לחימה‬ חימה একটি ইসরায়েলি প্রতিরক্ষা প্রযুক্তি কোম্পানি । ইসরায়েলের প্রতিরক্ষা মন্ত্রকের মধ্যে অস্ত্র ও সামরিক প্রযুক্তি বিকাশের জন্য এটি ইসরায়েলের জাতীয় গবেষণা ও উন্নয়ন প্রতিরক্ষা পরীক্ষাগার হিসাবে প্রতিষ্ঠিত হয়েছিল; ২০০২ সালে এটিকে একটি সীমাবদ্ধ সংস্থা হিসাবে অন্তর্ভুক্ত করা হয়। রাফায়েল ইজরায়েল প্রতিরক্ষা বাহিনীর জন্য এবং বিদেশে রপ্তানির জন্য অস্ত্র, সামরিক এবং প্রতিরক্ষা প্রযুক্তি বিকাশ এবং উৎপাদন করে থাকে। বর্তমানে এর সমস্ত প্রকল্পসমূহ শ্রেণীবদ্ধ করা হয়েছে। রাফায়েল ১৯৪৮ সালে শ্লোমো গুরের নেতৃত্বে সায়েন্স কর্পস (হিব্রু: חיל המדע নামে প্রতিষ্ঠিত হয়, যা এইচইএমইডি, হিব্রু: חמד) নামে পরিচিত। ১৯৫২ সালে এর নাম পরিবর্তন করে রিসার্চ অ্যান্ড ডিজাইন ডিরেক্টরেট (אגף הפיתוח והתיכנון) রাখা হয়। ১৯৫২ সালে ডেভিড বেন-গুরিয়ন দুটি এজেন্সিতে এইচইএমইডির কার্যক্রম বিভক্ত করার সিদ্ধান্ত নেন। বিশুদ্ধ বৈজ্ঞানিক গবেষণাটি এইচইএমইডি রেখে দেওয়া হয়েছিল, যখন অস্ত্রের বিকাশ নতুন ইএমইটি এজেন্সিতে স্থাপন করা হয়েছিল। ১৯৫৪ সালে বেন-গুরিয়ন ইএমইটির নাম পরিবর্তন করে রাফায়েল রাখার সিদ্ধান্ত নেন। ১৯৫৮ সালে রাফায়েল নামে এটি পুনর্গঠিত হয়। ১৯৯৫ সালে আইজাক রবিন; আমোস হোরেভকে রাফায়েল বোর্ডের চেয়ারম্যান হতে বলেন, অনেক বছর পর হোরেভ রাফায়েলের উপদেষ্টা কমিটির চেয়ারম্যান হিসেবে দায়িত্ব পালন করেন। হোরেভ ২০০১ সালের জানুয়ারি পর্যন্ত চেয়ারম্যান হিসেবে দায়িত্ব পালন করেন। "Rafael reports higher profit for 2016 - Globes English"। Globes।  "Globes Dun's 100 - Rafael Advanced Defense Systems Ltd."। ২০১৩-০৫-১৪ তারিখে মূল থেকে আর্কাইভ করা।  The bomb is the basement, page 43 The bomb is the basement, page 113 Merdor, Monaya M. (১৯৮২)। "Science Corps (Hemed)"। IDF in Its Corps: Army and Security Encyclopedia (হিব্রু ভাষায়)। Volume 17। Revivim Publishing। পৃষ্ঠা 17–19।  "Amos Horev"। MIT Enterprise Forum। জানুয়ারি ১, ২০০১। ২০১১-০৭-২১ তারিখে মূল থেকে আর্কাইভ করা। সংগ্রহের তারিখ জুন ১৭, ২০১০।
পিং পং এন্টারটেইনমেন্ট

পিং পং এন্টারটেইনমেন্ট ২০১৪ সালে প্রতিষ্ঠিত বাংলাদেশ ভিত্তিক একটি চলচ্চিত্র প্রযোজনা এবং বিতরণ সংস্থা। সংস্থাটি চলচ্চিত্র এবং টেলিভিশন প্রযোজনার জন্য বিশেষায়িত। শুক্লা বণিক এই সংস্থাটির বর্তমান চেয়ারম্যান। পিং পং এন্টারটেইনমেন্ট প্রযোজিত উল্লেখযোগ্য চলচ্চিত্রগুলির তালিকা নিচে দেওয়া হল। টাইগার মিডিয়া লিমিটেড জাজ মাল্টিমিডিয়া "Ping Pong Entertainment"। Bangla Movies Database (ইংরেজি ভাষায়)। bmdb.com.bd। ২৬ মে ২০২১ তারিখে মূল থেকে আর্কাইভ করা। সংগ্রহের তারিখ ২৬ মে ২০২১।  "Icecream- The film"। Icecream- A Redoan Rony Film (ইংরেজি ভাষায়)। ২০ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৬।
ঋতা দত্ত চক্রবর্তী

ঋতা দত্ত চক্রবর্তী একজন ভারতীয় বাঙালি চলচ্চিত্র অভিনেত্রী ৷স্টার জলসার জনপ্রিয় ধারাবাহিক মায়ে আরতির ভূমিকায় তিনি অভিনয় করেছিলেন। তিনি আবৃত্তিকারক ও বটে। শৈশব কেটেছে উত্তরবঙ্গের বালুরঘাট শহরে ৷ রূপালী পর্দায় নানা ছায়াছবিতে ও টেলিভিশন ধারাবাহিকে নায়িকা ও অন্য চরিত্রে অভিনয় করেছেন ৷ বাণিজ্যিক ও শিল্পকলা দুই শৈলীর ছায়াছবিতে সাবলীল তার অভিনয় ও চিরযৌবনবতী মুখ দর্শকমহলে তাকে জনপ্রিয় করেছে ৷ কৈশোরে অভিনয়ে হাতেখড়ি কলকাতার থিয়েটার জগতের অন্যতম অভিনেত্রী তৃপ্তি মিত্রের কাছে ৷ ভারতের বিখ্যাত অভিনয় শিক্ষা প্রতিষ্ঠান ন্যাশনাল স্কুল অফ ড্রামা'র স্কলারশিপ অর্জন করেন ৷ তবে পরবর্তীকালে সেখানে যোগদান না করে তৃপ্তি মিত্রের কাছে অভিনয় শিক্ষা শুরু করেন ৷ এছাড়া জগন্নাথ বসুর কাছে কন্ঠ অভিনয় শিক্ষা করেন ৷ কলকাতার আকাশবানীর নানা জনপ্রিয় শ্রুতি নাটকে তিনি নায়িকার কন্ঠ দিয়েছেন ৷ তার অভিনীত নানা ছায়াছবির মধ্যে শিল্পী, রানু,আলো (চলচ্চিত্র),ক্রান্তিকাল ,হাউসফুল, জীবন সাথী, ক্রিমিনাল, শীতকাল কবে আসবে ও সুপর্ণা অন্যতম ৷ "যেভাবে স্টার জলসার মা নাটকের সকল পর্ব দেখবেন ও ডাউনলোড করবেন | প্রথম বাংলা আর্টিকেল ডিরেক্টরি ~ বিডি আর্টিকেল | BD-Article.Com"। web.archive.org। ২০১২-০৬-১৫। Archived from the original on ২০১২-০৬-১৫। সংগ্রহের তারিখ ২০১৯-০৩-২৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Musical extravaganza"। www.telegraphindia.com (ইংরেজি ভাষায়)। সংগ্রহের তারিখ ২০১৯-০৩-২৭।  "Aagomoni rocks it"। www.telegraphindia.com (ইংরেজি ভাষায়)। সংগ্রহের তারিখ ২০১৯-০৩-২৭।  "Rita Dutta Chakraborty"। photogallery.indiatimes.com। সংগ্রহের তারিখ ২০১৯-০৩-২৭।
গ্র্যামি পুরস্কার

গ্র্যামি পুরস্কার (বা গ্র্যামি আওয়ার্ড) হল মার্কিন দ্য রেকর্ডিং অ্যাকাডেমি কর্তৃক প্রবর্তিত বার্ষিক পুরস্কার যা সঙ্গীত শিল্পে অসাধারণ কৃতিত্ত্বের প্রদান করা হয়। এটি ১৯৫৮ সালে প্রবর্তিত হয়। ১৯৭১ সাল পর্যন্ত এই পুরস্কার বিতরণ অনুষ্ঠান নিউ ইয়র্ক এবং লস এঞ্জেলেসে অনুষ্ঠিত হত। এটি আমেরিকার সবচেয়ে সম্মানজনক সঙ্গীত পুরস্কার। ৩১টি গ্র‍্যামি পুরস্কার নিয়ে সবচেয়ে বেশি পুরস্কৃত হয়েছেন স্যার জর্জ সল্টি। এলিসন ক্রস সবচেয়ে বেশি পুরস্কৃত মহিলা শিল্পী যিনি ২৭ টা গ্র‍্যামি পুরস্কার পেয়েছেন। U2, দলীয় হিসেবে সবচেয়ে বেশি সম্মানিত দল যারা ২২ টি গ্র‍্যামি পুরস্কার জিতেছে। সর্বাধিক গ্র্যামি পুরস্কার জয়ী সঙ্গীতশিল্পীদের তালিকা Tommasini, Anthony (ফেব্রুয়ারি ২৩, ২০০৩)। "Music: the Grammys/Classical; Fewer Records, More Attention"। The New York Times। সংগ্রহের তারিখ আগস্ট ২৮, ২০১০।  Todd Leopold CNN (ফেব্রুয়ারি ৯, ২০০৯)। "Plant, Krauss rise with 'Raising Sand' at Grammys"। CNN। সংগ্রহের তারিখ আগস্ট ২৮, ২০১০।  Michael Paolette, Gail Mitchell, Melinda Newman (ফেব্রুয়ারি ১৮, ২০০৬)। "U2's Big Grammy Night"। Billboard। সংগ্রহের তারিখ জুলাই ২০, ২০১৫।  দাপ্তরিক ওয়েবসাইট গ্র্যামি এ্যাওয়ার্ড, AOL Music এ গ্র্যামি পুরস্কার
মুহম্মদ ওয়ায়েছ

এডভোকে মুহম্মদ ওয়ায়েছ একজন বাংলাদেশী রাজনীতিবিদ ছিলেন। পাকিস্তান আমলে তিনি আইনসভা ও জাতীয় পরিষদের সদস্য ছিলেন। তাঁর বাবা হলেন আব্দার রহিম সরকার। তিনি বেতগাড়ির মিয়া পাড়ায় জন্মগ্রহণ করেন। মুহম্মদ ওয়ায়েছ কলকাতা বিশ্ববিদ্যালয় থেকে এল. এল. বি. পাশ করে রংপুর জজ কোর্টে আইন পেশার মাধ্যমে কর্মজীবন শুরু করেন। ব্রিটিশ ও পাকিস্তান আমলে সিনিয়র আইনজীবী হিসেবে বিভিন্ন সময়ে পি.পি.-এর দায়িত্ব পালন করেন। তিনি পূর্ব পাকিস্তান মুসলিম লীগের নেতা হওয়ায় ১৯৪৭ সালে আইনসভা র সদস্য (এম.এল.এ.) এবং ১৯৬৫ সালে রংপুর-৪ আসন থেকে জাতীয় পরিষদের সদস্য (এম.এন.এ.) নির্বাচিত হয়েছিলেন। তিনি রংপুরবাসীর জন্য অনেক জনহিতকর কাজ করেছেন। তন্মধ্যে- তিনি শ্যালক কাজী কাদেরের (পাকিস্তান আমলে মন্ত্রী ছিলেন) সাথে রংপুর মেডিকেল কলেজ স্থাপনে সক্রিয় ভূমিকা পালন করেন। কাকিনার জমিদারি নিলামে ক্রয় করে লালমনিরহাট জেলা কালেক্টরেটকে বিনা শর্তে প্রদান করেন। তিনি আরবী ও ফার্সী ভাষায় প্রচুর জ্ঞান রাখতেন। তাঁর কণ্ঠ ছিল শুমধুর। এজন্য করাচীতে অনুষ্ঠিত আইনসভা অনুষ্ঠানে তিনি কুরআন তেলওয়াত করতেন। তাঁর দু’ছেলের মধ্যে ১ম জন মাহফুজার রহমান লন্ডন প্রবাসী এবং ২য় জন আমিনুর রহমান সাব রেজিস্টার ছিলেন। বাংলাদেশ নির্বাচন, এবিএম রিয়াজুল কবীর কাওছার, আগামী প্রকাশন, ঢাকা, ২০০৬, পৃ. ৭১৭। গংগাচড়া উপজেলার ইতিহাস ও ঐতিহ্য, মো. মাহমুদুল আলম, লেখক সংসদ, রংপুর, ২০১৩, পৃ. ১৮৭। "LIST OF MEMBERS OF THE 4TH NATIONAL ASSEMBLY OF PAKISTAN FROM 1965-1969" [পাকিস্তানের ৪র্থ জাতীয় পরিষদের সদস্যদের তালিকা ১৯৬৫-১৯৬৯] (পিডিএফ)। na.gov.pk (ইংরেজি ভাষায়)।
জিডিপি অনুযায়ী রাষ্ট্রসমূহের তালিকা

জিডিপি (স্থূল অভ্যন্তরীণ উৎপাদন) অনুযায়ী রাষ্ট্রসমূহের তালিকা দ্বারা বুঝায়: জিডিপি (পিপিপি) অনুযায়ী রাষ্ট্রসমূহের তালিকা, জাতীয় মুদ্রার ক্ষেত্রে বর্তমান বিনিময় হার ব্যবহার করে তৈরি তালিকা জিডিপি (মনোনীত) অনুযায়ী রাষ্ট্রসমূহের তালিকা, জিডিপি অনুমানের জন্য ক্রয়ক্ষমতার ধারণাটি ব্যবহার করে তৈরি তালিকা এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
রঘুনাথ মন্দির, মঙ্গলা ড্যাম

রঘুনাথ মন্দির পাকিস্তানের আজাদ কাশ্মীরের মিরপুর জেলার মঙ্গলা ড্যামের জলের নীচে অবস্থিত একটি প্রাচীন হিন্দু মন্দির। মন্দিরটি ভগবান শিবকে উৎসর্গীকৃত। আমরা এই মন্দিরটি দেখতে পাব না কারণ ১৯৬১ সালে মিরপুর মঙ্গলা ড্যামের নির্মাণের পর মন্দিরগুলি ও গোটা মিরপুর শহর জলের নীচে ডুবে গেছে। বর্তমানে পুরোনো মিরপুর শহরের ধ্বংসাবশেষ মঙ্গলা ড্যামের জলের তলায় রয়েছে। জল কমে যাওয়ার সময় হিন্দু মন্দিরগুলি দৃশ্যমান হয়। এই মন্দিরটি মিরপুরের সবচেয়ে ঐতিহ্যবাহী মন্দিরগুলির একটি। প্রথমদিকে, পূর্ব বাহিনী হ্রাসপ্রাপ্ত জলস্রোতের নদীগুলির স্থানে প্রাকৃতিক অর্থনীতির মেরুদণ্ড হিসেবে মঙ্গলা ড্যাম নির্মাণ করা হয়েছিল। ১৯৬৭ সালে যে জল ছাড়া হয়েছিল তা সমগ্র মিরপুর শহর ২৬০টি গ্রামকে নিমজ্জিত করে দিয়েছিল। ড্রোন থেকে রঘুনাথ মন্দিরের চিত্র শুস্ক মৌসুমে মঙ্গলা ড্যামের রঘুনাথ মন্দির ধ্বংসপ্রাপ্ত রঘুনাথ মন্দিরের দৃশ্য প্রথম মন্দিরটি দূরে অবস্থিত ও মঙ্গলা ড্যামের নিকটে রয়েছে রঘুনাথ মন্দির মঙ্গলা ড্যামের প্রবেশদ্বারে রঘুনাথ মন্দির রঘুনাথ মন্দিরে পূজিত দেবদেবীর মূর্তি বাণগঙ্গা মন্দির সারদা পীঠ মন্দির শিবল মন্দির, মঙ্গলা ড্যাম Thakur, Kamal (২০২০)। Temples of Pakistan: Balochistan, Azad Jammu & Kashmir, Islamabad Capital Territory and Gilgit-Baltistan (Volume - I)। Notion Press। পৃষ্ঠা 102। আইএসবিএন 978-1636062419।  Cam Broadcast। "A City under the water - Old Mirpur city Inside the Mangla Dam AJK"। YouTube (ইংরেজি ভাষায়)। সংগ্রহের তারিখ ১ অক্টোবর ২০২০।  DAWN। "Old Mirpur Azad Kashmir PKG"। YouTube (হিন্দি ভাষায়)। সংগ্রহের তারিখ ১ অক্টোবর ২০২০।  Cam Broadcast। "Darbar and Mandir inside dry Mangla Dam Mirpur Azad Kashmir"। YouTube (ইংরেজি ভাষায়)। সংগ্রহের তারিখ ১ অক্টোবর ২০২০।  Trip Advisor। "Old Hindu Temple Mandar"। সংগ্রহের তারিখ ১ অক্টোবর ২০২০।
ফিল্ড মার্শাল (দ্ব্যর্থতা নিরসন)

ফিল্ড মার্শাল শব্দটি দিয়ে বোঝানো হতে পারে: ফিল্ড মার্শাল — সেনাবাহিনীর সর্বোচ্চ পদ (র‍্যাঙ্ক)। ফিল্ড মার্শাল (ভারত) — ভারতের ফিল্ড মার্শাল পদ। ফিল্ড মার্শাল (পাকিস্তান) — পাকিস্তানের ফিল্ড মার্শাল পদ। ফিল্ড মার্শাল (শ্রীলঙ্কা) — শ্রীলঙ্কার ফিল্ড মার্শাল পদ। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
রাধাবল্লভপু্র

রাধাবল্লভপুর ভারতের পশ্চিমবঙ্গের দক্ষিণ ২৪ পরগণা জেলার বারুইপুর মহকুমার জয়নগর ২ সমষ্টি উন্নয়ন ব্লকে অবস্থিত জয়নগর পুলিশ স্টেশনের একটি অধিক্ষেত্র। রাধাবল্লভপুরের অবস্থান ২২°০২′৫০″ উত্তর ৮৮°৩২′৩১″ পূর্ব﻿ / ﻿২২.০৪৭১° উত্তর ৮৮.৫৪২০° পূর্ব﻿ / 22.0471; 88.5420। এটির গড় উচ্চতা ৮ মিটার (২৬ ফু)। ২০১১ সালের জনগণনা অনুযায়ী, রাধাবল্লভপুরের মোট জনসংখ্যা ১৪,৮৮৪। কিছু স্থানীয় রাস্তা রাধাবল্লভপুর ও জয়নগর-জামতলা রোডকে সংযুক্ত করে। জয়নগর মজিলপুর রেলওয়ে স্টেশন নিকটেই অবস্থিত। নিমপীঠে ৩০ শয্যাবিশিষ্ট শ্রী রামকৃষ্ণ গ্রাম্য হাসপাতাল রয়েছে যা জয়নগর ২ সমষ্টি উন্নয়ন ব্লকের সর্ববৃহৎ সরকারি মেডিকেল হাসপাতাল। "Fact and Figures"। Wb.gov.in। সংগ্রহের তারিখ ৫ জুলাই ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। Nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ জুলাই ২০১৯।  "C.D. Block Wise Primary Census Abstract Data(PCA)"। West Bengal – District-wise CD Blocks। Registrar General and Census Commissioner, India। সংগ্রহের তারিখ ৩ জানুয়ারি ২০২০।  Google maps "Health & Family Welfare Department" (পিডিএফ)। Health Statistics – Rural Hospitals। Government of West Bengal। ৮ অক্টোবর ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ নভেম্বর ২০১৯।
দশ প্রত্যাদেশ

দশটি প্রত্যাদেশ ( হিব্রু ভাষায়: Lang -he (লাং-হি)‎ , এসার্ট হা’দিবারত), এছাড়াও মুসার প্রতি ঈশ্বরের দশটি আদেশ নামে পরিচিত, হচ্ছে এক গুচ্ছ বাইবেলের নীতি সংক্রান্ত শাস্ত্র এবং প্রার্থনা যা ইহুদীএবং খ্রিস্টান ধর্মের ক্ষেত্রে একটি মৌলিক ভূমিকা পালন করে। দশ আদেশের কথাটি হিব্রু বাইবেলে দুই বার উপস্থাপিত হয়েছে: যাত্রাপুস্তক 20:2–17 এবং দ্বিতীয়তত্ত্ব ( 5:6–21 । দশ আজ্ঞা গুলি কখন লিখিত হয়েছিল এবং কারা রচনা করেছিলেন তা নিয়ে বিশেষজ্ঞ/পণ্ডিতরা একমত নন। কিছু আধুনিক বিশেষজ্ঞ/পণ্ডিত পরামর্শ দিয়েছিলেন যে, দশটি আদেশ সম্ভবত হিট্টাইট এবং মেসোপটেমিয়ার আইন ও চুক্তিগুলির ভিত্তিতে তৈরি হয়েছিল। তাওরাতের যাত্রাপথ গ্রন্থ অনুসারে , সিনাই পর্বতে নবী মূসার কাছে দশটি আদেশ প্রত্যাদেশিত হয়েছিল। হিব্রু ভাষার বাইবেলে দশ আদেশাবলী বলা হয়। যাত্রাপথ 34:28, দ্বিতীয় বিবরণ 4:13 এবং দ্বিতীয় বিবরণ 10:4 এ উল্লিখিত হয়েছে। সমস্ত উৎস হতে প্রাপ্ত অনুবাদযোগ্য পদগুলি হলো "দশটি শব্দ", "দশটি বাণী" বা "দশটি বিষয়" । "Ten Commandments | Description, History, Text, & Facts"। Encyclopedia Britannica (ইংরেজি ভাষায়)। সংগ্রহের তারিখ ২০২১-০২-০৩।  "Exodus 34:28 – multiple versions and languages"। Studybible.info। ২৮ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১২।  "Deuteronomy 4:13 – multiple versions and languages"। studybible.info। সংগ্রহের তারিখ ২০২১-০৩-১৪।  "Deuteronomy 10:4 – multiple versions and languages"। Studybible.info। ২১ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১২।  Rooker, Mark (২০১০)। The Ten Commandments: Ethics for the Twenty-First Century। B&H Publishing Group। পৃষ্ঠা 3। আইএসবিএন 978-0-8054-4716-3। সংগ্রহের তারিখ ২ অক্টোবর ২০১১।